Միամտութիւն կը լինէր ենթադրել, որ անկախ հանրապետութեան հռչակումը մի ակնթարթում լուծեց բոլոր խնդիրները, եւ ամէնից առաջ՝ անվտանգութեան: Ամենեւին ոչ: Գործունակ պետութեան ստեղծման գործընթացն անցնում էր Ադրբեջանի հետ դիմակայութեան ծայրայեղ ծանր պայմաններում, մի պետութեան, որը դեռեւս միասնական ԽՍՀՄ-ի շրջանակներում Սումգայիթի, Բաքուի, Կիրովաբադի եւ այլ բնակավայրերի հայազգի բնակչութեան նկատմամբ իրականացրել է իրենց դաժանութեամբ աննախադէպ ցեղասպանական մի շարք գործողութիւններ, յետագայում՝ արդէն յետ-խորհրդային շրջանում, ԼՂՀի դէմ պատերազմ սանձազերծել: